On teada, et  kuningas suhtles ka talupoegadega ja oli nende vastu väga lahke. Kord lasknud ta lossiruumides korraldada talupoja laulatuse ja pulmapeo, kostitades neid rikkalikult. Samuti oli Karl XII mitmete talupoegade lastele vaderiks.  Arhiivimaterjalide, rahvapärimuste ja oma fantaasia põhjal on kirjanik Enn Kippel tolle talve sündmustest loonud romaani "Kui Raudpea tuli". Kirjaiku kujutatuna on üks huvitavamaid episoode kuninga karujaht Laiuse kirikuõpetaja Reinar Brocmanni (Broocmanni) ja tema sulase osavõtul.  Kuningaga olid kaasas ooberst Magnus Stenbock ja ohvitser Karl Wrangel. Enn Kippeli romaanis alustati jahiteekonda hobustega. Karu meelitati koopast välja, kuid kuninga elu oleks võinud lõppeda, kui sulane poleks õigel ajal kirvega karu surmanud.